Държавен вестник, бр. 19, 2016 г., стр. 25

БРОЙ  19	
Д Ъ Р Ж А В Е Н  В Е С Т Н И К 	
СТР.  25  
Чл. 3. Изборът на лечебно заведение по 
чл. 2, което осъществява активно лечение, 
се осъществява въз основа на резултатите от 
оценяване на лечебното заведение в следната 
последователност:
1. проверка за изпълнението на задължи­
телните условия за сключване на договор 
с Националната здравноосигурителна каса 
(НЗОК) съгласно чл. 55, ал. 2, т. 1, чл. 59, 
ал. 1а и на критериите по чл. 59в от Закона за 
здравното осигуряване, както и на условията, 
предвидени в Националния рамков договор 
за медицинските дейности и в Националния 
рамков договор за денталните дейности;
2. оценяване на изпълнението на крите­
рии, които са общи за лечебното заведение 
и включват:
а) своевременност и непрекъснатост на 
диагностично-лечебния процес;
б) комплексност на диагностично-лечеб­
ните дейности;
в) обем и сложност на диагностично-ле­
чебните дейности; 
г) качество на диагностично-лечебните 
дейности; 
д) удовлетвореност на пациентите от оказ­
ваните от лечебното заведение медицински 
дейности;
3. оценяване изпълнението на критерии, 
които са специфични за конкретната меди­
цинска дейност и включват:
а) своевременност и непрекъснатост на 
конкретната медицинска дейност;
б) комплексност при осъществяване на 
конкретната медицинска дейност;
в) обем и сложност на конкретната меди­
цинска дейност; 
г) качество на осъществяваната конкретна 
медицинска дейност.
Чл. 4. При неизпълнение на едно от задъл­
жителните условия по чл. 3, т. 1 лечебното 
заведение не участва в избора и не се извършва 
оценяването му по общите и специфичните 
критерии съгласно чл. 3, т. 2 и 3.
Чл. 5. (1) Оценяването по общите за ле­
чебното заведение критерии по чл. 3, т. 2 се 
извършва въз основа на индикаторите, посо­
чени в приложение № 1. При установяване на 
изпълнението на всеки един от индикаторите 
се определя съответният брой точки. Общата 
оценка на лечебното заведение се формира 
като сбор от получените точки.
(2) В случаите, когато се оценява лечебно 
заведение, осъществяващо дейност на повече 
от един адрес в едно населено място, или 
обединение от лечебни заведения, осъщест­
вяващи дейност на територията на едно насе­
лено място, оценяването по приложение № 1 
се извършва за дейността на цялото лечебно 
заведение/обединение.
(3) В случаите, когато се оценява лечебно 
заведение, осъществяващо дейност на повече 
от един адрес в различни населени места, или 
обединение от лечебни заведения, осъществя­
ващи дейност на територията на повече от едно 
населено място, оценяването по приложение 
№ 1 се извършва за дейността, осъществявана 
на всеки един адрес поотделно, съответно за 
всяко от лечебните заведения, участващи в 
обединението, поотделно. В тези случаи из­
пълнението на индикаторите, отбелязани със 
знака „*“, се установява, като тези индикато­
ри се прилагат по отношение на лечебното 
заведение/обединението като цяло.
Чл. 6. (1) Оценяването по специфичните 
за конкретната медицинска дейност крите­
рии по чл. 3, т. 3 се извършва въз основа на 
индикаторите, посочени в приложение № 2. 
При установяване на изпълнението на всеки 
един от индикаторите се определя съответният 
брой точки. Общата оценка за конкретната 
медицинска дейност се формира като сбор от 
получените точки.
(2) В случаите, когато се оценява лечебно 
заведение, осъществяващо дейност на повече 
от един адрес, или обединение от лечебни 
заведения, оценяването по приложение № 2 
се извършва за дейността, осъществявана 
на всеки един адрес, съответно за всяко от 
лечебните заведения, участващи в обедине­
нието, поотделно.
Чл. 7. (1) Крайната оценка за конкретната 
медицинска дейност се формира въз основа 
на общата оценка на лечебното заведение/
обединението по чл. 5 и общата оценка за 
конкретната медицинска дейност по чл. 6, 
при относителна тежест на оценката по чл. 5 
и на оценката по чл. 6 в съотношение 30:70.
(2) Лечебните заведения, осъществяващи 
дейност на повече от един адрес в различни 
населени места, и обединенията от лечебни 
заведения, осъществяващи дейност на тери­
торията на повече от едно населено място, 
формират крайната оценка по ал. 1 за дей­
ността на всеки един от адресите, съответно 
за всяко от лечебните заведения, участващи 
в обединението, поотделно.
Чл. 8. (1) Класирането на лечебните заве­
дения/обединения се осъществява в низходящ 
ред въз основа на крайната оценка по чл. 7, 
като лечебното заведение/обединение с най-
висока крайна оценка получава позиция 1, а 
всяко следващо получава позиция, по-голяма 
с единица от определената позиция на пред­
ходното в класирането лечебно заведение/
обединение.
(2) В случаите, когато за две или повече 
лечебни заведения/обединения се формира 
еднаква крайна оценка по чл. 7, те получават 
еднаква позиция, а следващото след тях лечеб­
но заведение/обединение получава позиция, 
съответна на поредността му в класирането.